 వినాయకం ఆ శవంమీద పడి ఏడుస్తున్న తీరు, యిసుకలో బటన్ నొక్కి పడవేసిన టార్చీ వెలుతురులో కావేరి ఫోటోని చూసి విచనితుడై పోయాడు. ఆమె వున్న పరిస్థితి, ఆ నికృష్ట మయిన చావు__వళ్ళంతా చిమిడిపోయి, ముఖమంతా గంట్లు పడి అంత దూరానికే దుర్వాసన రావటంతో భరించలేక ముక్కు మూసుకుని రాగి చెంబులోని నీళ్ళను కావేరి శవంమీద చల్లుతూ...

 "రామా! ఈ పాపిని క్షమించి ముక్తి మార్గాన ప్రవేశం లభింపచెయ్యి!" అన్నాడు కళ్ళు మూసుకుని.

 "ఎంత పని జరిగిపోయింది కావేరీ?...పెద్ద హీరోయిన్ అవుతాననుకుని మన పెళ్ళి కూడా కాదనుకుని వెళ్ళిపోయి చివరికి ఈ స్థితిలో నీ వాళ్ళందరినీ చూసుకునేటందుకు బయలు దేరానన్నమాట! నా చేతులతో నీకు అన్నం ఇవ్వటమే నాకు దక్కిన చివరి వరం!" అంటూ రోదించసాగాడు వినాయకం.

 "అయిపోయినదేదో అయిపోయింది. తొలి కొడి కూసి చాలా సేపయింది. గృహస్తులందరూ మేలుకుని చెరువుకట్టకి వచ్చే వేళయింది. ఎవరయినా చూస్తే బాగోదు. రకరకాల అర్ధాలు తీస్తారు...ఈ విషయం మరొకరికి తెలియకూడదు! ఎవరో అనాధ మన గ్రామం వచ్చి చనిపోయిందని చెప్పవచ్చును. ఎవరూ మనిషిని గుర్తు పట్టకుండా పూర్తిగా కప్పెయ్యి. పంచాయితీ చేసి వెట్టివాళ్ళు తీసుకెళ్ళి దహనం చేస్తారులే! నువ్వు ఇంటికి వెళ్ళు.

 "వెట్టివాళ్ళతో దహనం చేయించుతానా నా కావేరిని? నేను చచ్చిపోలేదు పూజారిగారూ! నా చేతులతోనే నా కావేరీకి దహనక్రియ చేస్తాను. నేను వుండగా నా కావేరి దిక్కులేనిదిగా ఈడ్చబడటం నాకిష్టంలేదు."

 "ఈ ముష్టిదాన్ని ఎవరూ ముట్టుకోరు వినాయకం! ఈ విషయం తెలిస్తే నిన్నే ఆడిపోసుకుంటారు!" నచ్చ చెప్ప బోయారు పూజారి.

 "నా కావేరి ముష్టిదయితే కావచ్చును. అదయినా పరిస్థిలు కల్పించినవి! నా కావేరికి నేను లేకపోయినా, నాకు కావేరి వుంది. ఎవరెంత ఆడిపోసుకున్నా లెక్క చేయను. ఎవరు ముట్టుకోకపోయినా నేను ముట్టుకోగలను! నా కావేరికి అంత్యక్రియలు నేనే చేస్తాను!" అని ఒక్క ఉదుటున కావేరి శవాన్ని భుజాన వేసుకుని-ఆ తరువాత అన్నాడు.

 "ఈ విషయం! అంటే కావేరి అని ఎవరికీ చెప్పవద్దు! దయచేసి ఆమె గుర్తులు కూడా ఆమెతోనే కాలిపోవాలి. ఆ ఫోటోలను ఆ పుస్తకాలను, ఆ ప్లేటుని, ఆ చెంబుని ఆ సంచిలో వేసి ఇయ్యండి."

 పూజారి సందేహించటం చూసి అన్నాడు మరలా!

 "మైల పడిపోతానేమో? అన్న భయంలేదులే పూజారి గారూ? చెరువునిండా నీళ్ళున్నాయి. అందులో ఒక్కసారి మునిగితే మిమ్ములను అంటుకున్న మైలంతా చెరువులోకి వెళ్ళిపోతుందిలే."

 పూజారి ఏం మాట్లాడకుండా వినాయకం చెప్పినట్లు చేసి సంచిని అందించాడు.

 శవాన్ని భుజాన వేసుకుని స్మశానం వైపుకి నడవసాగాడు. వినాయకం అతి దుఃఖంతో!.....


                    :__సమాప్తం__: THE END
 vinayakam aa savammeeda padi edustunna teeru, yisukalo buton nokki padavesina tarchi veluturulo kaveri photoni chusi vichanithudai poyadu. aame vunna paristhiti, aa nikrushta mayina chaavu__vallantaa chimidipoyi, mukhamanta gantlu padi anta dooraanike durvasana raavatamtho bharinchaleka mukku moosukuni raagi chembuloni neellanu kaveri savammeeda challutuu...

 "rama! ee paapini kshaminchi mukti maargaana pravesam labhimpacheyyi!" annadu kallu moosukuni.

 "entha pani jarigipoyindi kaaveri?...pedda heroin avutaananukuni mana pelli kuudaa kaadanukuni vellipoyi chivariki ee sthitilo nee vaallandarinii chusukunetanduku bayalu deranannamata! naa chetulatho neeku annam ivvatame naaku dakkina chivari varam!" antuu rodinchasaagaadu vinayakam.

 "ayipoyinadedo ayipoyindi. toli kodi kuusi chala sepayindi. gruhastulandaruu melukuni cheruvukattaki vache velayindi. evarayina chuste bagodu. rakarakaala ardhaalu teestaaru...ee vishayam marokariki teliyakudadu! evaro anaadha mana graamam vachi chanipoyindani cheppavachhunu. evaruu manishini gurtu pattakunda puurtigaa kappeyyi. panchaayitii chesi vettivaallu teesukelli dahanam chestarule! nuvvu intiki vellu.

 "vettivaallatho dahanam cheyinchutaanaa naa kaaverini? nenu chachipoledu poojaarigaaruu! naa chetulathone naa kaavereeki dahanakriya chestaanu. nenu vundagaa naa kaveri dikkulenidigaa eedchabadatam naakishtamledu."

 "ee mushtidaanni evaruu muttukoru vinayakam! ee vishayam teliste ninne aadiposukuntaaru!" nacha cheppa boyaru poojaari.

 "naa kaveri mushtidayithe kaavacchunu. adayina paristhilu kalpinchinavi! naa kaaveriki nenu lekapoyina, naaku kaveri vundi. evarenta aadiposukunna lekka cheyanu. evaru muttukokapoyina nenu muttukogalanu! naa kaaveriki antyakriyalu nene chestaanu!" ani okka udutuna kaveri shavaanni bhujana vesukuni-aa taruvaata annadu.

 "ee vishayam! ante kaveri ani evariki cheppavaddu! dayachesi aame gurtulu kuudaa aamethone kalipovali. aa photolanu aa pustakaalanu, aa plaetuni, aa chembuni aa sanchilo vesi iyyandi."

 poojaari sandehinchatam chusi annadu marala!

 "maila padipotanemo? anna bhayamledule poojaari gaaruu? cheruvuninda neellunnaayi. andulo okkasari munigithe mimmulanu antukunna mailanta cheruvuloki vellipotundile."

 poojaari yem matladakunda vinayakam cheppinatlu chesi sanchini andinchaadu.

 shavaanni bhujana vesukuni smasaanam vaipuki nadavasagadu. vinayakam athi dukkhamto!.....


                    :__samaptam__: THE END